| **№** | **Дата на получаване** | **Въпрос** | **Разяснения от СНД** |
| --- | --- | --- | --- |
| **Дата на разясненията от СНД: 21.08.2023 г.** | | | |
| 8. | 30.06.2023 г. | Моля за следните разяснения относно правилата и условията за участие по процедурата.   1. Във връзка с изискването да се представят документ/и за собственост и скица/и за имот/и, удостоверяващи, че собственикът на индустриалния парк/зона е собственик на имота/те, съставляващ/и територията на индустриалния парк/зона, моля за разяснение за кои имоти на индустриалния парк/зона се отнася това при условие, че в действащ индустриален парк с привлечени инвеститори част от имотите, които го съставляват вече може да са продадени на съответните инвеститори, а от друга страна, при условие, че първоначално собственик на индустриалния парк може да е била община, но впоследствие в дружеството оператор с дялове са включени и трети лица (например дружество Х), то кой следва да се разглежда като собственик на индустриалния парк и за кои точно имоти и от кого следва да се представят документи? 2. Във връзка с изискването да се представят документи, удостоверяващи възможностите и източниците за финансиране на инвестицията: а) собствени средства; б) договори за заем; в) банкови и други гаранции; г) други документи с еквивалентна доказателствена стойност, моля за разяснение - какви документи могат и следва да се представят за удостоверяване наличието на собствени средства?   2.1.) Какъв размер на средства следва да бъдат удостоверени по този начин?  2.2.) Счита ли се за допустим документ – удостоверение от банка за налични средства по сметка в определен размер?   1. Във връзка с изискването всички предложения за изпълнение на инвестиция да бъдат придружени от Решение или Декларация на съответния орган на управление, с които се гарантира, че за предложения проект е осигурена неговата устойчивост, и че инвестицията ще продължи да функционира като такава, както и че няма да бъде закриван/а за период, не по-малък от 5 години след крайното плащане към Крайния получател, моля за разяснение какво следва да се разбира в случая под орган на управление – орган на управление на дружеството кандидат или друго лице? 2. С оглед на забранителните режими, произтичащи от правилата за държавни помощи - допустимо ли е в индустриалния парк да има инвеститори/потребители, които да осъществяват дейности в сектори като транспорт, синтетични влакна, рибарство, корабостроене, които попадат в забранителни режими по сътоветните регламенти за държавни помощи, но това не касае дейността на оператора на индустриалния парк като такъв (самата тя не попада в забранителен режим)? Допустимо ли е в този случай да се кандидатства за проект, който да попада само в режим „не помощ“, в случай че забранителните режими обхващат и инвеститорите в индустриалния парк (съгласно описаното в предходното изречение)? 3. Във връзка с предвиденото в т. 8.2. (стр. 34 от Условията за участие), относно обосноваването на стимулиращ ефект на проектното предложение (например при изпълнение на дейност 2) и с оглед на посоченото в същия раздел (стр. 38), относно възможността вече да има наличен разработен инвестиционен/работен проект – допустимо ли е в този случай, когато е налице готов работен проект, кандидатът да заяви финансиране за дейност 2, при условие, че самите строителни дейности не са започнали и не се заявява искане за финансиране на изготвения инвестиционен проект. Ще се счита ли в този случай, че е налице стимулиращ ефект на помощта? 4. По отношение на дейностите за организация и управление и дейностите за информация, комуникация и публичност – в Условията за участие е посочено, че тези дейности са задължителни, но не се финансират по процедурата. Също така е посочено, че „включените непреки дейности са за сметка на кандидата, като част от допустимия размер на съфинансирането на предложението за изпълнение на инвестиции“. По какъв начин това съфинансиране може и следва да бъде отразено в бюджета на проекта? | 1. Във връзка с обстоятелството, че Дейност 2 *„се реализира в границите на индустриалния парк/зона съгласно нейния Подробен устройствен план“* (стр. 32 от Условията за кандидатстване – УК) и *„Вътрешната техническа инфраструктура се проектира, изгражда и поддържа от собственика или оператора (съгласно сключен договор с предоставени съответни права) на индустриалния парк върху урегулирани поземлени имоти, отредени за вътрешни улици и за друга техническа инфраструктура и при съблюдаване на договорите за присъединяване към техническата инфраструктура.“* (стр. 42), са заложени следните изисквания:  * *„...****към момента на кандидатстване*** *трябва да бъде представено удостоверение за влязъл в сила подробен устройствен план (ПУП) за съответния индустриален парк/зона, както и* ***документ/и за собственост на имота/ите и/или придобити вещни права, необходими за изграждането на предвидените обекти, на територията на индустриалния парк/зона****. Това са задължителни условия, за целите на успешната реализация на предложението за изпълнение на инвестиции, а именно проектирането, съгласуването, одобрението на инвестиционния проект, разработен в съответната фаза, изграждането на нова инфраструктура на индустриалната зона или парк и въвеждането ѝ в експлоатация“* (стр. 35 от УК); * т. 19) от раздел 16. „Списък на документите, които се подават на етап кандидатстване“ от Условията за кандидатстване (УК): „*Документ/и за собственост и скица/и за имот/и, удастоверяващи, че Собственикът на индустриалния парк/зона е собственик на имота/те, съставляващ/и територията на индустриалния парк/зона“* (стр. 83 от УК).   Изискванията се отнасят за урегулираните поземлени имоти, съставляващи територията на съответния индустриален парк/зона (ИП/ИЗ), т.е. попадащи в обхвата на влезлия в сила ПУП (общ или специализиран) за съответния ИП/ИЗ, и в частност **за имотите, в които се предвижда израждане, реконструкция и/или рехабилитация на вътрешна техническа инфраструктура.** Моментът, към който следва да се удостовери собствеността върху тези имоти, е **моментът на кандидатстване,** а не минал или бъдещ момент. В случай, че кандидатът (операторът) не е собственик на ИП/ИЗ, същият следва да разполага с необходимите вещни права за изграждането на предвидените обекти на територията на ИП/ИЗ, които да го оправомощават да извършва/възлага проектирането, съгласуването, одобрението на инвестиционния проект, разработен в съответната фаза, изграждането на нова инфраструктура на ИП/ИЗ и въвеждането ѝ в експлоатация по реда на Закона за устройството на тероторията, подзаконовите актове по прилагането му и други приложими нормативни актове.   1. Собствените средства се доказват с Решение на органа на управление на кандидата, съгласно което дружеството се ангажира да обезпечи съфинансирането по конкретния инвестиционен проект (предложението за изпълнение на инвестиции – ПИИ) чрез собствени средства за периода на изпълнение на ПИИ, както и декларация на представляващия дружеството въз основа на това Решение, че дружеството обезпечава съфинансирането по ПИИ за целия период на изпълнението му със собствени средства.   2.1.) Документите, посочени в т. 16) от Раздел 16 „Списък на документите, които се подават на етап кандидатстване“ от УК, се отнасят за удостоверяване наличието на средства (собствени и/или привлечени от външни източници) за съфинансиране на инвестицията – на остатъка (20% за Дейности 1, 2 и 4 и 25% за Дейност 3) от общите допустими разходи до пълния размер на средствата по ПИИ, надвишаващ определения интензитет на финансиране инвестицията, указан в Раздел 11 „Интензитет на безвъзмездното финансиране“, при съблюдаване на съответните условия съобразно режима на държавни помощи, както и на указаните в раздел 12 „Минимален и максимален размер на безвъзмездно финансиране за индивидуално предложение за изпълнение на инвестиции“ ограничения в максимално допустимия размер на безвъзмездното финансиране за индивидуално ПИИ по Дейност 2 и Дейност 3 съгласно Регламент (ЕС) № 651/2014).  2.2.) Удостоверение от банка за налични средства по сметка в определен размер се счита за допустим документ.  3) Под „орган на управление“ се има предвид орган на управление на дружеството-кандидат, тъй като в тежест на дружеството-кандидат (бъдещ краен получател след сключване на договор за финансиране) е задължението да осигури устойчивост на инвестицията.  4) Секторните ограничения са относими към икономическата дейност, за която **кандидатът заявява подкрепа**, т.е. към кандидата, съгласно т. 4) на стр. 17-18 от УК, раздел 6 „Допустими кандидати“, подраздел 6.1. „Критерии за допустимост на кандидатите“, като за всяко от ограниченията е указано към кой режим на държавна помощ е относим.  5) Изискването за стимулиращ ефект е относимо към Дейност 2 и Дейност 3 от настоящата инвестиция (процедура). Наличието на разработен инвестиционен/работен проект преди датата на кандидатстване (подаване на ПИИ), при условие че работите по проекта не са започнали, по смисъла на чл. 2, т. 23 от Регламент (ЕС) № 651/2014, т.е. не само не са започнали строителните работи, но и не е обявена обществена поръчка/процедура за възлагане на изпълнител на съответните СМР, не осуетява стимулиращия ефект и не е пречка (допустимо е) кандидатът да заяви финансиране за Дейност 2, като разходите за изготвяне на работния проект, извършени преди дадата на кандидатстване, са недопустими за финансиране.  6) Съгласно раздел 7 „Бюждет“ на стр. 20-21 от Приложение № 16 (указанията за попълване на електронен формуляр за кандидатстване) към УК:  *„За целите на настоящата процедура в раздел 6 „Бюджет“ стойността на безвъзмездното финансиране е съгласно посочените в т. 11. „Интензитет на безвъзмездното финансиране“ от Условията за кандидатстване, вследствие на което кандидатите трябва да попълнят колона БФП/ЕС и колона „СФ“ за всеки бюджетен ред, като спазят процентното съотношение на безвъзмездната финансова помощ и собственото финансиране.*  *Бюджетните раздели са разписани съгласно типовете допустими разходи по настоящата процедура, като всеки бюджетен раздел съответства на допустимите дейности, съгласно Условията за кандидатстване. При попълване на посочените бюджетни раздели от 1 до 4 в раздел „Бюджет“, от Формуляра за кандидатстване, Кандидатът следва да ги разпредели по допустими дейности, като добави бюджетен ред от трето ниво (1.1, 1.2, 2.1, 2.2, 2.3 и пр.) за всяка от допустимите дейности, за които е приложим този разход.“*  Непреките разходи участват във формирането на общата стойност/сума на инвестиционния проект (ПИИ), посочена в последната колона на бюджета, като конкретният размер/стойност на съответните непреки разходи се посочва в колона „СФ“ (собствено финансиране). |